 Akizungumza jana Dar es Salaam, Katibu Mkuu wa BFT, Makore Mashaga alisema mabondia hao wanastahili pongezi kwa kuwa walikwenda kushindana na mabondia wanaotoka katika nchi zilizoendelea kimichezo.Mashaga alisema pia maandalizi yao hayakuwa mazuri sana kwa kuwa hawapewi ruzuku na serikali ambayo ingewasaidia kufanya maandalizi mazuri ya kiushindani.“Tunashukuru vijana kwa kuonesha ushindani mkubwa, hapo ndipo tulipofikia, ni kweli tumeshindwa, lakini kwa hali halisi vijana wanahitaji kupongezwa,” alisema Mashaga.Alisema baada ya kushindwa wanaangalia mbele na kujipanga upya ili safari nyingine wafanye maandalizi ya kutosha.Mabondia walioshiriki michuano hiyo ni Ismail Galiatano katika uzito wa kilo 60, Ahmad Furahisha uzito wa kilo 56 na Said Hofu katika uzito wa kilo 52.